חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 6), התשפ"א-2021
הצעת חוק ממשלתית, הכנסת ה-24
פורסם: ספר החוקים, חוברת 2913, עמ' 366, 2021-07-06T00:00:00+03:00
חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 6), התשפ"א–2021, עבר בקריאה השנייה והשלישית בכ"ו בתמוז התשפ"א (6 ביולי 2021). החוק מסמיך פקחים עירוניים לאכיפת חוקי העזר בתחומי הרשות המקומית. בנוסף, החוק הקים את מערך השיטור העירוני, במסגרתו פועלים פקחים של הרשויות המקומיות בסיוע למשטרת ישראל בפעולות למניעת אלימות. לשם ביצוע תפקידם, מוענקים לפקחי השיטור העירוני סמכויות המאפשרות להם, במקרה של מעשה אלימות, לדרוש מאדם להזדהות, ואף לחפש עליו נשק ולעכבו עד לבואו של שוטר, תוך שימוש בכוח סביר. החוק נחקק כהוראת שעה בשנת 2011, והוא חל כיום בכמה עשרות רשויות מקומיות. תוקפה של הוראת השעה הוארך ארבע פעמים, והחוק מאריך אותה בפעם החמישית, עד לתאריך א׳ בתמוז התשפ״ב (30 ביוני 2022).